CELEX: 62011CA0651
Language: el
Date: 2013-05-30 00:00:00
Title: Υπόθεση C-651/11: Απόφαση του Δικαστηρίου (ένατο τμήμα) της 30ής Μαΐου 2013 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά X BV (ΦΠΑ — Έκτη οδηγία 77/388/ΕΟΚ — Άρθρο 5, παράγραφος 8 — Έννοια της «μεταβιβάσεως συνόλου ή μέρους συνόλου αγαθών» — Μεταβίβαση του 30 % των εταιρικών μεριδίων εταιρίας για την οποία ο μεταβιβάζων παρέχει υπηρεσίες υποκείμενες σε ΦΠΑ)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/18
            
         Απόφαση του Δικαστηρίου (ένατο τμήμα) της 30ής Μαΐου 2013 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Staatssecretaris van Financiën κατά X BV
   (Υπόθεση C-651/11) (1)
   
   (ΦΠΑ - Έκτη οδηγία 77/388/ΕΟΚ - Άρθρο 5, παράγραφος 8 - Έννοια της «μεταβιβάσεως συνόλου ή μέρους συνόλου αγαθών» - Μεταβίβαση του 30 % των εταιρικών μεριδίων εταιρίας για την οποία ο μεταβιβάζων παρέχει υπηρεσίες υποκείμενες σε ΦΠΑ)
   2013/C 225/30
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   Staatssecretaris van Financiën
   
      κατά
   
   X BV
   
      Αντικείμενο
   
   Αίτηση προδικαστικής αποφάσεως — Hoge Raad der Nederlanden — Ερμηνεία των άρθρων 5, παράγραφος 8, και 6, παράγραφος 5, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49) — Φορολογητέες πράξεις — Μεταβίβαση (συνόλου ή μέρους) συνόλου αγαθών και/ή υπηρεσιών — Μεταβίβαση του 30 % των εταιρικών μεριδίων εταιρίας από μεριδιούχο ο οποίος, μέχρι την ημερομηνία της μεταβιβάσεως, παρείχε στην εταιρία αυτή υπηρεσίες υποκείμενες σε ΦΠΑ
   
      Διατακτικό
   
   Τα άρθρα 5, παράγραφος 8, και/ή 6, παράγραφος 5, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, έχουν την έννοια ότι η μεταβίβαση του 30 % των εταιρικών μεριδίων εταιρίας, για την οποία ο μεταβιβάζων παρέχει υπηρεσίες που υπόκεινται σε ΦΠΑ, δεν συνιστά μεταβίβαση συνόλου ή μέρους συνόλου αγαθών ή υπηρεσιών υπό την έννοια των διατάξεων αυτών, ανεξαρτήτως του γεγονότος ότι οι λοιποί κάτοχοι των εταιρικών μεριδίων μεταβιβάζουν σχεδόν συγχρόνως στο ίδιο πρόσωπο τα υπόλοιπα εταιρικά μερίδια της εταιρίας αυτής και ότι η μεταβίβαση αυτή συνδέεται στενά με τις διευθυντικές δραστηριότητες που ασκήθηκαν για την ίδια εταιρία.
   
      (1)  ΕΕ C 73 της 10.3.2012.